L 8/14
Jurnalul Oficial al Uniunii Europene
RO
13.1.2022
REGULAMENTUL DE PUNERE ÎN APLICARE (UE) 2022/35 AL COMISIEI din 6 ianuarie 2022 de modificare și de corectare a Regulamentului de punere în aplicare (UE) 2021/404 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 230 alineatul (1), întrucât: (1)
Regulamentul (UE) 2016/429 stabilește, printre altele, cerințele de sănătate animală pentru introducerea în Uniune a transporturilor de animale, de materiale germinative și de produse de origine animală, și se aplică de la 21 aprilie 2021.
Una dintre aceste cerințe de sănătate animală este ca transporturile respective să provină dintr-o țară terță sau dintr-un teritoriu terț ori dintr-o zonă sau dintr-un un compartiment al acestora, menționate în conformitate cu articolul 230 alineatul (1) din regulamentul respectiv.
(2)
Regulamentul delegat (UE) 2020/692 al Comisiei (2) completează Regulamentul (UE) 2016/429 în ceea ce privește cerințele de sănătate animală pentru introducerea în Uniune a transporturilor de animale din anumite specii și categorii, de materiale germinative și de produse de origine animală din țări sau teritorii terțe ori din zone sau compartimente ale acestora.
Regulamentul delegat (UE) 2020/692 prevede că transporturile de animale, de materiale germinative și de produse de origine animală care intră în domeniul său de aplicare pot fi introduse în Uniune numai dacă provin dintr-o țară terță sau dintr-un teritoriu terț ori dintr-o zonă sau dintr-un compartiment al acestora, menționate pentru speciile și categoriile de animale, de materiale germinative și de produse de origine animală respective în conformitate cu cerințele de sănătate animală prevăzute în regulamentul delegat respectiv.
(3)
Regulamentul de punere în aplicare (UE) 2021/404 al Comisiei (3) stabilește listele cu țările sau, teritoriile terțe ori zonele sau compartimentele acestora, din care este permisă introducerea în Uniune a animalelor din speciile și categoriile, a materialelor germinative și a produselor de origine animală care intră sub incidența Regulamentului delegat (UE) 2020/692.
Listele și anumite norme generale privind listele respective sunt prevăzute în anexele I-XXII la respectivul regulament delegat.
(4)
Articolul 62 alineatele (2) și (3) din Regulamentul delegat (UE) 2020/692, astfel cum a fost modificat recent prin Regulamentul delegat (UE) 2021/1705 al Comisiei (4), a introdus noile norme pentru intrarea în Uniune a porumbeilor voiajori dintr-o țară terță sau dintr-un teritoriu terț ori dintr-o zonă a acestora în care sunt crescuți în mod normal, cu intenția de a fi eliberați imediat, estimându-se că vor zbura înapoi către respectiva țara terță, respectivul teritoriul terț sau respectiva zona a acestora.
Pentru a ține seama de aceste noi norme, este necesar să se modifice articolul 3 alineatul (1) litera (e) din Regulamentul de punere în aplicare (UE) 2021/404, care face trimitere la listele, prevăzute în anexa VI la regulamentul respectiv, care conțin țările sau teritoriile terțe ori zone ale acestora din care este autorizată intrarea în Uniune a păsărilor captive și a materialelor germinative provenite de la păsări captive, pentru a exclude respectiva categorie de păsări captive din listele respective.
(1) JO L 84, 31.3.2016, p. 1.
(2) Regulamentul delegat (UE) 2020/692 al Comisiei din 30 ianuarie 2020 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de materiale germinative și de produse de origine animală (JO L 174, 3.6.2020, p. 379).
(3) Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).
(4) Regulamentul delegat (UE) 2021/1705 al Comisiei din 14 iulie 2021 de modificare a Regulamentului delegat (UE) 2020/692 de completare a Regulamentului (UE) 2016/429 al Parlamentului European și al Consiliului în ceea ce privește normele privind intrarea în Uniune, precum și circulația și manipularea după intrare, a transporturilor de anumite animale, de material germinativ și de produse de origine animală (JO L 339, 24.9.2021, p. 40).